250 
har blottet de to Karbundter (c, c), der oprindeligt gik ud i 
Kotyledonerne; ovenover dem seer man de til de forskjellige 
vegetative Blade hørende Karbundter, men da disse Blade 
ere stillede i en Spiral, seer man kun større eller mindre 
Brudstykker af de i alle Retninger udstraalende Karbundter. 
Efter saaledes at have besvaret det væsentlige Spørgs- 
maal, som forelaae, skal jeg endnu kun tilføie nogle Be- 
mærkninger om Plantens biologiske Forhold i det Hele 
taget. Jeg har desværre ikke kunnet fortsætte min Under- 
søgelse tilstrækkeligt længe til at kunne give et fuldstændigt 
Billede af den hele Væxtcyclus og maa derfor indskrænke 
mig til at fremhæve enkelte Hovedpunkter. 
Imellem det Udviklingsstadium, der er fremstillet i Fig. 10 
(taget i Mai Maaned), og det, der er aftegnet i Fig. 12 (No- 
vember Maaned) er der ikke nogen stor Forskjel; det er 
aabenbart, at disse to Stadier ligge indenfor en og samme 
Vegetationsperiode. Det følger deraf, at Figg. 8 — 12 give et 
Billede af den Udvikling, som Frøplanten gjennemløber i det 
første Aar af sit Liv. De Exemplarer derimod, som ere af- 
tegnede i Figg. 13 — 17 (tagne i November) ere, hvad jeg har 
iagttaget, bestemte til at blomstre det følgende Foraar. For 
at bestemme, hvor gammel Planten bliver, inden den blomstrer, 
maatte man vide, hvor lang Tid den behøvede for at opnaae 
den i de sidstnævnte Figurer angivne Størrelse. Dette Spørgs- 
maal kan jeg ikke besvare, da jeg ikke har kunnet iagttage 
Planten tilstrækkeligt længe. Saameget er imidlertid klart, 
at der idetmindste behøves et Aar for at Planten kan naae 
fra det i Fig. 12 til det i Fig. 13 fremstillede Stadium; Planten 
kan altsaa ikke blomstre før i den tredie og muligviis endog 
ikke før i den fjerde Vegetationsperiode. 
De meest udviklede af de Exemplarer, jeg hidtil har 
omtalt (Fig. 13— 17), ere, som anført, bestemte til at blomstre 
det paafølgende Foraar. I Løbet af Efteraaret og Vinteren 
udvikle de bestandigt større og større Blade i deres Roset; 
men om Foraaret, heni April Maaned, blive de nye Blade 
efterhaanden mindre skjoldformede og mere kiledannede. 
